**Inițiator**

 **p. PRIMAR**

 **VICEPRIMAR**

 **KOVÁCS MIHÁLY LEVENTE**

**REFERAT DE APROBARE**

**privind reglementarea deschiderii sezonului estival în cadrul Complexului de Agrement și Sport „Weekend”**

Propunem spre adoptare o hotărâre de Consiliu Local prin care să se reglementeze deschiderea sezonului estival în cadrul Complexului de Agrement și Sport ’’Weekend’’, obiectiv administrat de Centrul de Cultură, Artă și Agrement Târgu Mureș, în sensul stabilirii faptului că această deschidere va fi reglementată prin decizie emisă de directorul Centrului de Cultură, Artă și Agrement Târgu Mureș.

Prezenta propunere vine în contextul necesității de a adapta activitatea Complexului la condițiile meteorologice în continuă schimbare, precum și de a elimina blocajele administrative cauzate de condiționarea strictă privind atingerea temperaturii de 20°C a apei din bazine – aspect prevăzut de Hotărârea Consiliului Local Municipal nr. 325 din 19.12.2024 privind contravaloarea serviciilor prestate în cadrul Centrului de Cultură, Artă și Agrement Târgu Mureș.

Această modificare va permite o gestiune mai eficientă, flexibilă și oportună a deschiderii sezonului estival, în beneficiul cetățenilor Municipiului Târgu Mureș și în acord cu principiile autonomiei administrative.

 **Director Director Adjunct**

 **Nagy Botond Șagău Zenovia-Maria**

\*Actele administrative sunt hotărâri ale Consiliului Local , care intră în vigoare și produc efecte juridice după îndeplinirea condițiilor prevăzute de art.197-200 din OUG nr.57/2019, privind codul administrativ